‘મધુ, તે હજી આખી વાત સાંભળી નહીં મારી…..’ પ્રિયાની આંખોમાં એક ચમક હતી : એને મને ફિલ્મ ઇન્ડસ્ટ્રીમાં કામ કરવાથી રોકી છે, બીજા કોઈ કામથી નહીં…. ચાહું તો હું સ્ત્રીઓના હક્ક માટે કામ કરું, ગરીબ અનાથ બાળકોના કલ્યાણ માટે કરું, વૃધ્ધજનો માટે કરું કે કોઈ પણ જરૂરિયાતમંદ માટે કરું….’ પ્રિયા તારાની આંખમાંથી ડોકાઈ રહેલી આશંકાને અણુએ અણુ ખતમ કરી નાખવી હોય સ્પષ્ટતા કરી રહી હતી : ને હા, એટલે નહીં કે હું આર્થિક રીતે એમની પર નિર્ભર રહું, સ્વતંત્ર બિઝનેસ કે કોઈ પણ પ્રવૃત્તિ કરવા ચાહું તો એ માટે પણ કોઈ બંધન નથી પણ અજિત માને છે કે જ્યાં સ્ત્રી એક કોમોડિટી તરીકે મુલવાતી હોય એવા ફિલ્ડમાં એ પોતાની પત્નીને હરગીઝ નહીં કામ કરવા દે…. અને સાચું કહું આ તેની કહેવાતી જૂનવાણી વિચારશૈલી ખરેખર તો મને ઈમ્પ્રેસ કરી ગઈ. એના મતે પત્નીને હૂંફ થી સુરક્ષા પૂરી પાડીને પતિ કોઈ મહાન કામ નથી કરતો, એ તો એની ડ્યૂટી કરે છે…